**СПЕЦИЈАЛИЗИРАН СУДСКИ КУРС ЗА МЕЃУНАРОДНА СОРАБОТКА**

Овој курс може да се предава како тридневен курс во живо со двајца присутни тутори и претставници, или како онлајн курс овозможен од експертите од Советот на Европа. Се препорачува онлајн верзијата поради тековната состојба ширум светот со КОВИД-19 и потребата за социјално дистанцирање.

Претставниците кои присуствуваат на овој курс треба да имаат присуствувано на Воведниот курс за обука.

Овој специјализиран судски курс за меѓународна соработка има цел да дискутира за важноста на соработката и координацијата помеѓу различните судски надлежности во борбата против сајбер-криминалот и при обезбедувањето дигитални докази. Примарната цел на меѓународната соработка во истрагите и постапките за сајбер-криминал е зачувување и обезбедување на дозволени и веродостојни докази што можат да се користат пред и за време на судските постапки во кривични предмети. Електронските докази во случаи на дела против и сторени со помош на информатичка технологија обично се тешки за собирање и се релативно непредвидливи. Затоа е од клучно значење за време на истрагата, судското гонење и пресудување за сајбер-криминал и случаи поврзани со сајбер-криминал, страните на Конвенцијата од Будимпешта да се подготвени да користат различни начини на меѓународна соработка, достапни според Конвенцијата, на ефикасен начин и навремено.

Важно е претставниците на обуката да ги подобрат своите знаења и вештини за горенаведените проблеми и да можат да ја применат оваа новостекната експертиза за време на нивната секојдневна работа. Експертот од Советот на Европа, користејќи видеа, студии на случаи, вистински случаи и точки за дискусија, треба да се осигура дека претставниците активно се вклучуваат во курсот за обука и да ги охрабри да поставуваат прашања.

Освен ако не е поинаку наведено, целата обука е спроведена од експерти од Советот на Европа.

**ДЕН 1**

**9:00 ЗАПОЧНУВАЊЕ НА КУРСОТ И ПОЗДРАВНИ ЗАБЕЛЕШКИ**

Курсот треба да биде започнат од:

* Виш службеник на засегнатата земја
* Делегација на Европската Унија (ЕУ)
* Совет на Европа – Менаџер на проект

(За онлајн курсот, размислете за кратко видео обраќање од претставник на Советот на Европа или ЕУ)

**9:30 ВОВЕД ВО КУРСОТ**

**(Должина – 1 час)**

За време на воведот, на претставниците им се објаснети целите на курсот, кои се охрабруваат да размислат и да ги искажат своите очекувања во врска со присуството на курсот.

Експертот од Советот на Европа, исто така, треба со претставниците да ги истражи сите причини за загриженост што може да ги имаат или ги имаат искусено при постапувањето со случаи поврзани со сајбер-криминал и електронски докази. Ваквите причини треба да бидат наведени и одговорени од експерт од Советот на Европа за време на курсот.

Дел од воведот вклучува краток почетен тест. Почетниот тест треба да се даде сега, за експертот од Советот на Европа да има идеја за сегашното знаење на претставниците за засегнатите теми. Тоа ќе му даде на експертот од Советот на Европа идеја за најдобриот начин за презентирање на обуката со цел истата да биде разбирлива. Тоа, заедно со завршниот тест, ќе даде индикација за тоа каква корист претставниците ќе имаат од курсот.

**10:30 ПАУЗА ЗА КАФЕ**

**11:00 МЕЃУНАРОДНА СОРАБОТКА ВО ГЛОБАЛНА ЕКОНОМИЈА**

**(Должина – 1.5 час)**

Оваа сесија е општ вовед во темата и потсетник за некои од информациите од воведниот курс. Оваа сесија дава преглед на потребата од меѓународна соработка и ќе им даде на претставниците општ вовед во проблемите. Ќе се дискутира за предизвици со кои се соочувале при добивање електронски докази во контекст на глобалната економија, со фокус на Конвенцијата од Будимпешта и потребата да се биде свесен за достапните алатки за меѓународна соработка.

Треба да има:

* Дискусија за сајбер-криминал и електронски докази кои ги разгледуваат нивните главни дефинирачки карактеристики
* Предизвиците кои се вклучени при добивање на електронски докази во контекст на глобалната економија – ова ќе вклучува, меѓу другото, разгледување на проблемот
* Потребата за меѓународна соработка и да се биде свесен за достапните алатки. Ова ќе вклучува кратка дискусија за формална и неформална соработка (со фокус на Конвенцијата од Будимпешта).

- формална соработка (заемна правна помош во кривични предмети – размена на докази)

- квази-неформална соработка (размена на информации засновани на некои правила/структура, на пример, Интерпол)

- неформална соработка (неформална размена на информации – на пример, соработка помеѓу полицајци)

- соработка во јавниот сектор (размена на информации помеѓу приватни сектори и спроведувањето на законот)

* Треба да се искористи студија на случај што може да ги илустрира таквите случаи – Европол и Интерпол на своите веб-страници имаат детали за случаи за различни прекугранични заеднички истраги што можат да бидат прилагодени за таква студија на случај

**12:30 ПАУЗА ЗА РУЧЕК**

**13:30 ПРЕГЛЕД НА ПРАВНАТА ОСНОВА ЗА МЕЃУНАРОДНА СОРАБОТКА ВО ВРСКА СО САЈБЕР-КРИМИНАЛ И ЕЛЕКТРОНСКИ ДОКАЗИ**

**(Должина – 1.5 час)**

Оваа сесија им овозможува на учесниците разбирање на специфичните одредби од Конвенцијата од Будимпешта за меѓународна соработка и како истите се клучни во гонењето и истрагата на сајбер-криминал, како и обезбедувањето на дигитални докази.

При предавањето на оваа сесија, експертот од Советот на Европа

Треба да:

* Дискутира за сајбер-криминалот и електронските докази кои ги разгледуваат нивните главни дефинирачки карактеристики
* Ги спореди пристапите за формална меѓународна соработка во различни конвенции, покажувајќи како принципите ширум конвенциите се исти, но треба да нагласи дека иако Конвенцијата од Будимпешта е во принцип слична со други конвенции, истата е специјално прилагодена за електронските докази.
* Размисли дали тука да одржи детална дискусија за Вториот дополнителен протокол кон Конвенцијата од Будимпешта.
* Би било добра идеја доколку член на T-CY сними кратко видео што ќе се погледа и ќе даде краток преглед на историјата на Вториот дополнителен протокол.
* Потоа, експертот(ите) од Советот на Европа може да води(ат) понатамошна дискусија со претставниците за време на (онлајн) предавањето.

**15:00 ПАУЗА ЗА КАФЕ**

**15:30 ПРАКСА И ПОСТАПКА ЗА ЗАЕМНА ПРАВНА ПОМОШ**

**(Должина – 1.5 час)**

Треба да има дискусија за концептот на практиките, постапката и екстрадицијата на заемна правна помош (ЗПП). Да се дискутира за некои од актуелните предизвици на процесот на ЗПП и како различните правни системи можат да влијаат на ефикасноста на процесот на ЗПП. Размислете за користење на кратка студија на случај за да демонстрирате каков вид предизвици можат да се појават.

Постапката за ЗПП може да се надополни и со постапките за соработка на приватни субјекти, бидејќи некои од формалните аспекти на истата потекнуваат од Конвенцијата и националните закони, на пример, директна соработка со давателите на интернет услуги.

Осигурајте се дека дискусијата исто така вклучува како обрасците на Советот на Европа за ЗПП може да му помогнат на процесот на ЗПП.

**17:30 КРАЈ НА ДЕН 1**

**ДЕН 2**

**09:00 МЕХАНИЗМИ СПОРЕД КОНВЕНЦИЈАТА ОД БУДИМПЕШТА ЗА ОЛЕСНУВАЊЕ НА МЕЃУНАРОДНАТА СОРАБОТКА**

**(Должина – 1.5 час)**

На претставниците ќе им се предаваат процесните одредби на Конвенцијата од Будимпешта. Претставниците ќе ја разберат и познаваат соодветната употреба на процесните овластувања, како што се налозите за зачувување и генерирање информации и како истите можат да ја олеснат меѓународната соработка, особено при обезбедување докази од други надворешни судски надлежности. Оваа сесија исто така ќе содржи дискусија за заштитните мерки содржани во Конвенцијата од Будимпешта.

Членовите од Конвенцијата од Будимпешта за кои обучувачите од Советот на Европа треба да дискутираат го вклучуваат следново: член 16 до 22, 26, 29 до 33, а може да се спомене член 35 (24/7 мрежа), што детално ќе се разгледа на следното предавање.

**10:30 ПАУЗА ЗА КАФЕ**

**11:00 НЕФОРМАЛНИ МЕТОДИ НА МЕЃУНАРОДНА СОРАБОТКА**

**(Должина – 1 час)**

Оваа сесија ќе ги запознае претставниците со некои неформални методи на меѓународна соработка. Може да се искористи студија на случај за оваа сесија да биде поинтересна. Оваа сесија исто така ќе ги опфати и предностите и недостатоците на користење неформални методи и ќе спомене некои регионални и меѓународни организации и мрежи што можат да им помогнат.

Ова може да вклучува:

* Соработка помеѓу полиција и полиција (ова ќе ја вклучува 24/7 мрежата)
* Интерпол
* Европол
* Евроџаст
* Европска судска мрежа за сајбер-криминал
* Глобална мрежа на обвинители за сајбер-криминал (Меѓународно здружение на обвинители)
* Додадете регионални организации на листата, доколку не се познати, побарајте помош од засегнатата земја.

Тука треба да се спомене потребата за споделување информации и претставниците треба да размислат дали други агенции, како што се единиците за финансиски истраги, мулти-агенциските сили, заедничките единици за истраги, итн... можат да добијат информации/податоци што другите или не можат да ги добијат, или не можат да ги добијат толку брзо.

**12:00 ПАУЗА ЗА РУЧЕК**

**13:00 ОБЕЗБЕДУВАЊЕ НА ДИГИТАЛНИ ДОКАЗИ ПРЕКУ МЕХАНИЗМИТЕ ЗА МЕЃУНАРОДНА СОРАБОТКА**

**(Должина – 1 час)**

Целта на оваа сесија е да се презентира целосниот процес чекор по чекор за тоа како се обезбедуваат дигитални докази преку механизмите за меѓународна соработка. Ова најдобро може да се направи со студија на случај што ќе започне со извршување на кривично дело во земјата А, со сторител во земја Б и докази во различни судски надлежности. Студијата на случај ќе дискутира за видовите податоци, како истите се собираат/добиваат преку разните механизми за меѓународна соработка, вклучувајќи и неформални методи. Како полицијата, обвинителите и други се справуваат со податоците. Оваа сесија ќе им овозможи на обвинителите, судиите и магистратите да можат попрецизно да ги проценат добиените податоци што ќе бидат презентирани на следната сесија пред судот како доказ.

**14:00 КОРИСТЕЊЕ НА ДИГИТАЛНИ ДОКАЗИ СТЕКНАТИ ПРЕКУ МЕХАНИЗМИТЕ ЗА МЕЃУНАРОДНА СОРАБОТКА**

**(Должина – 1.5 час)**

Ова е продолжение на претходната сесија и продолжува од каде што застана. Постојат различни видови податоци што се обезбедени преку разни механизми за меѓународна соработка, вклучувајќи неформални методи. На оваа сесија, студијата на случај ќе овозможи дискусија за засегнатите податоци и дали истите може да ги користи полицискиот службеник во својата истрага, за дозволеноста или недозволеноста на доказите кога обвинителот ќе ги претстави пред судот. Во дискусијата вклучете каква било релевантна судска пракса на засегнатата земја или регион.

**15:30 ПАУЗА ЗА КАФЕ**

**16:00 ПРЕДИЗВИЦИ КОИ СЕ ПОЈАВУВААТ**

**(Должина – 1 час)**

На оваа сесија треба да се дискутира за итните предизвици со кои се соочуваат судските надлежности при барање соработка со други. Предизвици, како што се различните системи и закони што преовладуваат во дадена надлежност. Треба да се одржи кратка дискусија за да се објаснат различните правни системи.

Ова вклучува:

* Обичајно право
* Граѓанско право и
* Хибридни системи
* Исламско право

Треба да се објасни дека дури и помеѓу земјите кои самите може да се нарекуваат судски надлежности со обичајно право (или граѓанско право), сепак може да има суштински разлики во нивните правни системи. Според горенаведените правни системи, другиот предизвик е дека не само што постојат различни овластувања и функции (за полицијата и обвинителите), туку и различни кодекси на постапка во однос на претресот и заплената.

Меѓу другите предизвици за кои треба да се дискутира е двојниот криминалитет.

**17:00 КРАЈ НА ДЕН 2**

**ДЕН 3**

**09:00 ЈАВНО ПРИВАТНО ПАРТНЕРСТВО/СОРАБОТКА**

**(Должина – 1.5 час)**

Оваа сесија има за цел да ја покаже важноста од соработката со приватниот сектор, особено при обезбедувањето дигитални докази. Доказите што им се потребни на полициските служби за решавање на сајбер-криминал честопати се чуваат од приватната индустрија надвор од засегнатата судска надлежност. Во некои истраги за сајбер-криминал, прекуграничната соработка може да биде полесна за индустријата, отколку за националните органи за спроведување на законот. Приватната индустрија е обично заинтересирана да соработува со органите за спроведувањето на законот, бидејќи првите се честопати жртви на такви дела. Затоа, партнерствата се од суштинско значење за успех на прекуграничните судски надлежности и прекуграничните истраги.

Треба да се стави акцент на практичните аспекти на соработка

Како што се:

* Соработка со индустријата
* Компании за друштвени мрежи (социјални медиуми), како што е Фејсбук, итн.
* Даватели на комуникациски услуги (CSP) и даватели на интернет услуги (ISP)
* Правно аташе на органот за правда

**10:30 ПАУЗА ЗА КАФЕ**

**11:00 ГРАДЕЊЕ ВЕШТИНИ ЗА САЈБЕР-КРИМИНАЛ**

**(Должина – 1.5 час)**

Учесниците ќе бидат поделени во групи. Секоја група ќе добие сценарио за случај каде што ќе треба да се употребат обрасците на Советот на Европа за да се изготват барање за ЗПП и/или друг инструмент и механизам за меѓународна соработка. Експертот од Советот на Европа може постепено да им дава дополнителни информации врз основа на барањата за информации што ги добиваат од групите. Студијата на случај треба да заврши откако претставниците ќе ги пополнат обрасците на Советот на Европа за ЗПП, со што ќе знаат не само како да ги користат шаблоните, туку и колку истите се корисни.

**12:30 ПАУЗА ЗА РУЧЕК**

**13:30 ГРАДЕЊЕ ВЕШТИНИ ЗА САЈБЕР-КРИМИНАЛ – ГРУПНО ИЗВЕСТУВАЊЕ**

**(Должина – 1.5 час)**

Известувачот(ите) за секоја група ќе известат за тоа што го дискутирале за време на групната дискусија, ќе објаснат кои механизми за меѓународна соработка ги употребиле за студијата на случај и ќе го презентираат својот нацрт за ЗПП. Експертите од Советот на Европа ќе ги охрабрат претставниците да ги образложат нивните одлуки и ќе им дадат корисни и конструктивни коментари за нивната работа.

**15:00 ПАУЗА ЗА КАФЕ**

**15:30 ЗАВРШЕН ТЕСТ И ОТВОРЕН ФОРУМ**

**(Должина – 1 час)**

Завршниот тест (истиот тест што е даден како почетен тест) се дава за да се процени дали учесниците ги разбрале презентираните теми. Експертите од Советот на Европа ќе ги одговорат сите прашања на претставниците. Оваа сесија служи за разјаснување и зајакнување на знаењето и разбирањето на претставниците во врска со меѓународната соработка.

Резултатите од завршниот тест ќе бидат објавени наспрема почетниот тест за да се утврди нивото на подобрување.

**16:30 ЗАВРШНИ ЗАБЕЛЕШКИ**

**(Должина – 30 минути)**

Курсот треба да биде затворен од:

* Виш службеник на засегнатата земја
* Совет на Европа – проектен лидер

**17:00 КРАЈ НА ОБУКАТА**