***Специјализиран судски курс за меѓународна соработка***

**Сесија 2.3**

**Користење на стекнување електронски докази преку механизми за меѓународна соработка**

**Водич за прашања за студија на случај Волфјегер**

П: *Кои се главните насоки на истрагата?*

О: Идентификација на сите или што е можно повеќе жртви, добивање на електронски докази од нивните компјутери - особено интернет сообраќај, обезбедување записи од нивните банкарски трансакции, планирање за заемна правна помош.

П: *Што прво треба да се истражи?*

О: Идентификација на IP адресите на лицата кои ги измамиле жртвите.

П: *Дали има некаков вид на итност поврзана со некој дел од истрагата?*

О: Да, бидејќи не е сигурно до кога ќе се зачуваат податоците/електронските докази.

П: *Какви барања ќе испрати обвинителството/истражниот судија?*

О: Член 29 – Експедитивно зачувување на складирани компјутерски податоци, член 31 – Заемна помош во врска со пристап до складирани компјутерски податоци

П: *До кој ќе бидат испратени барањата?*

О: Бугарија, Чешка Република, Србија

П: *Кои факти и активности ќе се побараат?*

О: Кои даватели на интернет услуги биле хостови за IP адресите на сторителите, идентификација на договорните корисници на IP адресите, идентификација на можните осомничени лица, можност за започнување на финансиска истрага, претрес и запленување на објекти и предмети, сослушување на осомничените лица и испрашување на сведоците, запленување на незаконски стекнат имот. Претставниците можат да додадат други факти и активности

П: *Кои докази ќе бидат побарани?*

О: ИП записи и договори на давателите на интернет услуги, копии/клонови на хард-дисковите од компјутерите користени од „брокерите“ и „менаџментот“, записи од акциите за претрес и заплена, прелиминарни извештаи од стручни лица, анализа на врските на базата на податоци за комуникацијата и размената помеѓу жртвата-брокерот-управителот, анализа на начинот на кој биле манипулирани инвестициските сметки на жртвите, записи од сослушувања и испрашувања, банкарски записи и налози за пренос, проверка на имот. Претставниците можат да предложат дополнителни докази.

П: *Дали има потреба од некои посебни истражни дејствија?*

О: Не, доколку не се откријат дополнителни активности за измама.

П: *Кои активности ќе бидат побарани од странски органи за спроведување на законот/истражен судија?*

О: Налози за давателите на интернет услуги, компании, банки и други субјекти кои чуваат податоци, зачувување, претрес и заплена на објекти, апсења, сослушувања и испрашувања, по можност дозвола за присуство на органите на земјата барател при преземање на некои активности, замрзнување на имотите, започнување на финансиска истрага, идентификација на можни дополнителни траги. Други активности.

П: *Како обвинителството/истражниот судија ќе одлучи на кој, како и што треба да се испрати?*

О: Разгранувањето на дејствијата почнува со идентификување на IP адресите и нивните корисници за времето на делото. Претставниците треба да објаснат како тие би го сториле тоа во согласност со Конвенцијата од Будимпешта и локалните правила.

П: *Дали постојат основи за започнување на финансиската истрага?*

О: Да, бидејќи постои основа за разумно сомневање дека со криминалната активност се генерирале пари и стоки. Земјата барател пријавила можна штета во вредност од милиони евра.

П: *Кои се другите чекори и/или мерки/активности што треба да се преземат?*

О: Одговорот зависи од претходните одговори.

П: *Дали нешто друго би направиле во вашата земја?*

О: Претставниците треба да бидат поканети активно да учествуваат во давањето одговори.