**Лекција 1.4 Преглед на правната основа за меѓународна соработка**

|  |  |  |
| --- | --- | --- |
| Лекција 1.4 Преглед на правната основа за меѓународна соработка | | Времетраење: 90 минути |
| **Потребни средства:**   * Персонален компјутер/лаптоп опремен со софтверски верзии компатибилни со подготвените материјали * Интернет пристап (доколку е достапен) * PowerPoint или друг софтвер за презентации * Копија од Конвенцијата од Будимпешта за учесниците | | |
| **Цел на сесијата:**  Оваа сесија има за цел да обезбеди потсетување за тоа што е сајбер-криминал и кои се одредбите од материјалното и процесното право од Конвенцијата од Будимпешта, различните правни рамки што овозможуваат меѓународна соработка, преглед на Конвенцијата од Будимпешта и нејзините одредби за меѓународна соработка и преглед на Вториот дополнителен протокол на Конвенцијата од Будимпешта. | | |
| **Цели:**  До крајот на оваа сесија, претставниците ќе можат да:   * Ги повторат концептите во врска со сајбер-криминалот и електронските докази и релевантните одредби од Конвенцијата од Будимпешта * Ги разберат различните канали и механизми за формална меѓународна соработка * Го дискутираат прегледот на Конвенцијата од Будимпешта како водечка алатка за соработка во областа на сајбер-криминалот и електронските докази * Идентификуваат сличности ширум различни канали и механизми за меѓународна соработка * Го дискутираат прегледот на Вториот дополнителен протокол како механизам за овозможување на меѓународната соработка | | |
| **Упатство за обучувачи**  Оваа сесија има за цел да обезбеди основни информации за Конвенцијата од Будимпешта и за меѓународните рамки што овозможуваат меѓународна соработка на учесниците. Оваа сесија е подготвена со цел да им обезбеди на претставниците сеопфатно повторување на дефинициите според Поглавје I од Конвенцијата од Будимпешта, одредбите од материјалното право наведени во Поглавје II, Оддел 1 од Конвенцијата од Будимпешта и одредбите од процесното право наведени во Поглавје II, Оддел 2 од Конвенцијата од Будимпешта. Оваа сесија е поделена на четири дела, покрај воведот и заклучокот.  Пред предавањето на оваа сесија, се препорачува обучувачот да ги разгледа ставовите 22 – 231 од Извештајот за објаснување на Конвенцијата за сајбер-криминал. | | |
| **Содржина на лекцијата** | | |
| **Број на слајдови** | **Содржина** | |
| 1 до 3  Задолжителни слајдови | Почетните слајдови се воведот во сесијата и ги содржат дневниот ред и целите на сесијата. | |
| 4 до 7  Задолжителни слајдови | Овие слајдови овозможуваат повторување за тоа што претставува сајбер-криминал. Клучната порака што обучувачот треба да ја пренесе преку овие слајдови е дека не е сè сајбер-криминал. Обучувачот може да земе примери за разни традиционални кривични дела (на пример, убиство, кражба, итн.) и да ги праша учесниците дали самото вклучување на компјутерски систем или компјутерски податоци при извршување на делото го прави тоа сајбер-криминал. | |
| 8 до 16  Задолжителни слајдови | Овие слајдови овозможуваат повторување на дефинициите од член 1 од Конвенцијата од Будимпешта (компјутерски систем, компјутерски податоци, давател на услуги и податочен сообраќај). Овој дел исто така содржи и две анкетни прашања, што обучувачот може да ги искористи за да го процени нивото на знаење на учесниците. | |
| 17 до 86  Задолжителни слајдови | Овие слајдови овозможуваат повторување на одредбите од материјалното право од член 2 до член 12 од Конвенцијата од Будимпешта (илегален пристап, илегално следење, манипулација со податоците, попречување на работата на системите, злоупотреба на уреди, фалсификати поврзани со компјутери, измама поврзана со компјутери, детска порнографија, кривични дела поврзани со повреда на авторско право и сродните права, обид и помагање во извршување на кривично дело, корпоративна одговорност). Овој дел исто така содржи и неколку анкетни прашања, што обучувачот може да ги искористи за да го процени нивото на знаење на учесниците.  Првиот дел слајдови дава кратка содржина на главните елементи на одредбите од материјалното право. Останатите слајдови се поделени во две колони. Колоната од левата страна го повторува текстот од Конвенцијата од Будимпешта со нагласен специфичен елемент, додека колоната од десната страна дава објаснување на нагласениот елемент. Се очекува обучувачот да го помине секој елемент, за да им даде на претставниците сеопфатно разбирање на одредбите од материјалното право. Меѓутоа, доколку обучувачот смета дека учесниците имаат доволно знаење за овие одредби од Конвенцијата од Будимпешта, слајдовите за резимирање на почетокот на секој член може да бидат опфатени, наместо деталните слајдови со елементи. | |
| 87 до 152  Задолжителни слајдови | Овие слајдови овозможуваат повторување на одредбите од процесното право од член 14 до член 21 од Конвенцијата од Будимпешта (опсег на процедурални одредби, услови и заштитни мерки, забрзано зачувување на компјутерски податоци, забрзано зачувување и делумно откривање на податочен сообраќај, налог за генерирање информации, претрес и запленување на складирани компјутерски податоци, преземање на податочен сообраќај во реално време и следење на содржинските податоци). Овој дел содржи и неколку анкетни прашања, што обучувачот може да ги искористи за да го процени нивото на знаење на учесниците.  Првиот дел слајдови дава кратка содржина на главните елементи на одредбите од процесното право. Останатите слајдови се поделени во две колони. Колоната од левата страна го повторува текстот од Конвенцијата од Будимпешта со нагласен специфичен елемент, додека колоната од десната страна дава објаснување на нагласениот елемент. Се очекува обучувачот да го помине секој елемент, за да им обезбеди на претставниците сеопфатно разбирање на одредбите од процесното право. Меѓутоа, доколку обучувачот смета дека учесниците имаат доволно знаење за овие одредби од Конвенцијата од Будимпешта, слајдовите за резимирање на почетокот на секој член може да бидат опфатени, наместо деталните слајдови со елементи.  Обучувачот треба постојано да ги потсетува учесниците дека е од суштинско значење да се разберат одредбите од процедуралното право за целите на овој курс, бидејќи тие се користат за спроведување мерки што треба да се преземат во согласност со барањата за заемна помош. | |
| 153 до 166  Задолжителни слајдови | Овие слајдови овозможуваат преглед на меѓународната состојба во однос на формалната меѓународна соработка. Ги опфаќа Конвенциите на Канцеларијата на Обединетите нации за дрога и криминал (Конвенцијата на Обединетите нации против транснационален организиран криминал и Конвенцијата на Обединетите нации против корупција), Конвенциите на Советот на Европа (Конвенцијата од Будимпешта и Конвенцијата на Советот на Европа за заемна помош во кривични предмети) пред да се разгледаат другите регионални инструменти. Овој дел завршува со анкетно прашање. | |
| 167 до 175  Задолжителни слајдови | Овие слајдови овозможуваат увид во примената и опсегот на Конвенцијата од Будимпешта. Овие слајдови ги покажуваат „трите столба“ на Конвенцијата од Будимпешта (односно, криминализирање на однесувањето, процесни алатки и меѓународна соработка). Обучувачот може да објасни дека првите два столба беа опфатени во претходниот дел од оваа сесија, додека најрелевантниот столб на овој курс и меѓународната соработка ќе бидат опфатени следниот ден. Овој дел завршува со слајд што ги резимира одредбите за меѓународна соработка од Конвенцијата од Будимпешта. | |
| 176 до 184  Задолжителни слајдови | Овие слајдови обезбедуваат преглед на Вториот дополнителен протокол кон Конвенцијата од Будимпешта. Тие содржат краток историски контекст за Протоколот, за Прекуграничната работна група и Групата за докази на облак пред да се објасни работата на Групата за изготвување протоколи. Иако ова би требало да им обезбеди на учесниците индикација за опсегот на Вториот дополнителен протокол, важно е да се ажурираат овие слајдови пред секоја презентација, со цел да се осигура дека состојбата на работата во тек од Вториот дополнителен протокол е точно одразена. Овој дел завршува со едноставно анкетно прашање. | |
| 185 – 187  Важни слајдови | Обучувачот треба да ги повтори целите на сесијата со претставниците и да им даде можност да постават какви било прашања во врска со материјалите опфатени во овој модул. | |
| **Практични вежби**  Нема практични вежби поврзани со оваа лекција. | | |
| **Проценка/Проверување на знаење**  За оваа сесија не е потребна проверка или проценка на знаењето. | | |