**Сесија 1.3**

**Меѓународна соработка во**

**глобална економија**

***Вовед во вежба за студија на случај и работа во групи***

**Процесни алатки**

**Член 29 - Експедитивно зачувување на складирани компјутерски податоци**

1. Една страна може да побара друга страна да нарача или на друг начин да добие забрзано зачувување на податоци складирани со помош на компјутерски систем, лоциран во рамките на територијата на другата страна и во однос на кои страната барател има намера да поднесе барање за заемна помош за претрес или сличен пристап, запленување или слично обезбедување, или откривање на податоците.

2. Барањето за зачувување поднесено според став 1 наведува:

а.) органот што бара зачувување;

б.) делото што е предмет на кривична истрага или постапка и кратко резиме на поврзаните факти;

в.) складираните компјутерски податоци што треба да се зачуваат и нивниот однос со прекршокот;

г.) сите достапни информации што го идентификуваат чуварот на складираните компјутерски податоци или локацијата на компјутерскиот систем;

д.) неопходноста за зачувување; и

ѓ.) дека страната има намера да поднесе барање за заемна помош за претрес или сличен пристап, запленување или слично обезбедување, или откривање на складираните компјутерски податоци.

3. По приемот на барањето од друга страна, побараната страна ќе ги преземе сите соодветни мерки за експедитивно зачувување на наведените податоци во согласност со домашното законодавство. За целите на одговарање на барање, нема да биде потребен двоен криминалитет како услов за да се направи такво зачувување.

4. Страна која бара двоен криминалитет како услов за одговарање на барање за заемна помош за претрес или сличен пристап, запленување или слично обезбедување, или откривање на складираните податоци, може, во врска со други дела, освен оние утврдени во согласност со член 2 до 11 од оваа Конвенција, да го задржи правото да го одбие барањето за зачувување според овој член, во случаи кога има причина да верува дека во моментот на откривање не може да се исполни условот за двоен криминалитет.

5. Покрај тоа, барање за зачувување може да се одбие само доколку:

а.) барањето се однесува на дело за кое замолената страна смета дека е политичко кривично дело или дело поврзан со политичко кривично дело, или

б.) замолената страна смета дека спроведувањето на барањето е веројатно да го загрози нејзиниот суверенитет, безбедност, *јавен ред* или други суштински интереси.

6. Кога замолената страна верува дека зачувувањето нема да обезбеди идна достапност на податоците или претставува закана за доверливоста или на некој начин ќе ја загрози истрагата на страната барател, таа навремено ќе ја информира страната барател, која потоа ќе утврди дали барањето сепак треба да се спроведе.

7. Секое зачувување извршено како одговор на барањето од став 1 ќе трае за период не пократок од шест дена, со цел да ѝ овозможи на страната барател да поднесе барање за претрес или сличен пристап, заплена или слично обезбедување, или откривање на податоците. По приемот на таквото барање, податоците и понатаму ќе бидат зачувани до донесувањето на одлука за тоа барање.

**Член 30 - Експедитивно откривање на зачувани преносни податоци**

1. Кога во текот на извршувањето на барањето поднесено во согласност со член 29 за зачувување на податочен сообраќај во врска со одредена комуникација, замолената страна открие дека давателот на услуги во друга земја учествувал во преносот на комуникацијата, замолената страна експедитивно ќе ѝ открие доволно податочен сообраќај на страната барател, за да го идентификува тој давател на услуги и патеката низ која се пренесувала комуникацијата.

2. Откривањето на податочен сообраќај според став 1 може да биде одложено доколку:

а.) барањето се однесува на дело за кој замолената страна смета дека е политичко кривично дело или дело поврзано со политичко кривично дело; или

б.) замолената страна смета дека извршувањето на барањето е веројатно да го загрози нејзиниот суверенитет, безбедност, *јавен ред* или други суштински интереси.

**Член 31 - Заемна помош во врска со пристап до складирани компјутерски податоци**

1. Една страна може да побара друга страна да направи претрес или да пристапи на друг начин, заплени или слично да обезбеди и открие податоци со помош на компјутерски систем лоциран во рамки на територијата на замолената страна, вклучувајќи податоци зачувани во согласност со член 29.

2. Замолената страна ќе одговори на барањето преку примена на меѓународните инструменти, аранжмани и закони наведени во член 23 и во согласност со другите релевантни одредби од ова поглавје.

3. На барањето ќе се одговори експедитивно кога:

а.) постојат основи да се верува дека релевантните податоци се особено ранливи на загуба или модификација; или

б.) инструментите, аранжманите и законите наведени во став 2 на друг начин предвидуваат експедитивна соработка.

**Член 35 – 24/7 мрежа**

1. Секоја страна ќе назначи точка за контакт што ќе биде на располагање дваесет и четири часа, седум дена неделно, со цел да се обезбеди давањето на непосредна помош за истраги или постапки во врска со кривични дела поврзани со компјутерски системи и податоци, или за собирање докази за кривични дела во електронска форма. Таквата помош вклучува олеснување, или, доколку тоа е дозволено со нејзиното домашно законодавство и практика, директно спроведување на следните мерки:

а.) обезбедување на технички совети;

б.) зачувување на податоците согласно член 29 и 30;

в.) собирање докази, обезбедување на правни информации и лоцирање на осомничени лица.

2. а. Точката за контакт на една страна има капацитет да спроведува комуникации со точката за контакт на друга страна на експедитивна основа.

б. Доколку точката на контакт назначена од една страна не е дел од органот или органите на таа страна одговорни за меѓународна заемна помош или екстрадиција, точката за контакт ќе осигура дека е во можност да се координира со таквиот орган или органи на експедитивна основа.

3. Секоја страна ќе осигура дека е достапен обучен и опремен персонал, со цел да се олесни функционирањето на мрежата.