**Лекција 1.1 Вовед во курсот**

|  |  |  |
| --- | --- | --- |
| Лекција 1.1 Вовед во курсот | | Времетраење: 60 минути |
| **Потребни средства:**   * Персонален компјутер/лаптоп опремен со софтверски верзии компатибилни со подготвените материјали * Интернет пристап (доколку е достапен) * PowerPoint или друг софтвер за презентации * За учесниците, нотес и канцелариски материјал | | |
| **Цел на сесијата:**  Оваа сесија е дизајнирана да обезбеди вовед во курсот и во неговата структура и да го измери нивото на знаење што учесниците го имаат на почетокот на курсот. | | |
| **Цели:**  На крајот на оваа сесија, делегатите ќе можат да:   * Ја воочат примената и работата на Советот на Европа и Канцеларијата за програма против сајбер-криминал (C-PROC) * Ги прегледаат структурата и целите на овој курс * Споделат какви било грижи или очекувани резултати од курсот * Дискутираат за основните концепти што ќе бидат опфатени со курсот | | |
| **Упатство за обучувачи**  Ова треба да служи како воведен курс за да им помогне на обучувачите и на учесниците да се претстават едни на други и за обучувачот да го процени нивото на знаење на учесниците. Се очекува дека по прегледот на слајдовите за вовед во работата на Советот на Европа во областа на сајбер-криминалот и структурата на курсот, обуката ќе биде прилично интерактивна. Слајдовите содржат неколку прашања за насоки кои обучувачот може да ги користи како помош при дискутирање со учесниците. Не е потребно обучувачот да се ограничи на овие специфични прашања. Наместо тоа, обучувачот треба да ја искористи можноста на оваа сесија за да разбере што сакаат учесниците да добијат од курсот. | | |
| **Содржина на лекцијата** | | |
| **Број на слајдови** | **Содржина** | |
| 1 до 4  Задолжителни слајдови | Почетните слајдови се воведот во сесијата и ги содржат дневниот ред и целите на сесијата. | |
| 5 до 13  Важни слајдови | Овие слајдови обезбедуваат преглед на Советот на Европа, Канцеларијата за програма против сајбер-криминал (C-PROC) и Конвенцијата од Будимпешта. Доколку учесниците имаат поминато други C-PROC активности и се запознаени со нивната работа и со опсегот на Конвенцијата од Будимпешта, обучувачот може да одлучи да прескокне дел од или сите овие слајдови. До крајот на овој дел од презентацијата, обучувачите треба да бидат запознаени со пристапот на C-PROC, различните проекти што се во тек и целосниот опсег на Конвенцијата од Будимпешта. | |
| 14 до 18  Задолжителни слајдови | Овие слајдови ги набројуваат различните курсеви што ќе бидат опфатени за време на курсот. Не се очекува на обучувачот да му биде потребно значително време за да ги помине овие слајдови. Целта е да се обезбеди дека учесниците знаат што треба да очекуваат од тридневниот курс за обука. | |
| 19 – 27  Задолжителни слајдови | Овој дел од сесијата треба да биде интерактивен. Обучувачот треба на учесниците да им ги постави различните прашања од слајдовите и да ги забележи добиените одговори. Ова ќе им помогне на обучувачите да го измерат нивото на знаење на учесниците во областа на меѓународната соработка. Не е потребно обучувачите да се ограничуваат на специфичните прашања од слајдовите, кои треба да бидат само илустративни. Наместо тоа, обучувачот треба да ја искористи можноста на оваа сесија да разбере што сакаат да добијат учесниците од курсот, преку динамични разговори со делегатите. | |
| 28 – 30  Важни слајдови | Обучувачот треба да ги повтори целите на сесијата со делегатите и да им даде можност да постават какви било прашања во врска со материјалите опфатени во овој модул. | |
| **Практични вежби**  Нема практични вежби поврзани со оваа лекција. | | |
| **Проценка/Проверување на знаење**  Се очекува обучувачот да спроведе проверка на знаење со помош на слајдовите од Дел 3 од оваа сесија. | | |