**Лекција 2.1 Механизми според Конвенцијата од Будимпешта за олеснување на меѓународната соработка**

|  |  |  |
| --- | --- | --- |
| Лекција 2.1 Механизми според Конвенцијата од Будимпешта за олеснување на меѓународната соработка | | Времетраење: 90 минути |
| **Потребни средства:**   * Персонален компјутер/лаптоп опремен со софтверски верзии компатибилни со подготвените материјали * Интернет пристап (доколку е достапен) * PowerPoint или друг софтвер за презентации * Копија од Конвенцијата од Будимпешта за учесниците | | |
| **Цел на сесијата:**  Целта на оваа сесија е им обезбеди на учесниците сеопфатно разбирање за елементите на меѓународната соработка и одредбите за заемна помош од Конвенцијата од Будимпешта и одредбите што се разгледуваат во Дополнителниот протокол. Сесијата детално го опфаќа секој елемент од член 23 (општи начела поврзани со меѓународна соработка), член 24 (екстрадиција), член 25 (општи начела поврзани со заемна помош), член 26 (спонтано информирање), член 27 (постапки за заемна помош во отсуство на применливи аранжмани), член 28 (доверливост и ограничување на употребата), член 29 (експедитивно зачувување на компјутерски податоци), член 30 (делумно откривање на зачуван податочен сообраќај), член 31 (заемна помош поврзана со пристап до складирани компјутерски податоци), член 32 (прекуграничен пристап до складирани компјутерски податоци со согласност или онаму каде што е достапно), член 33 (заемна помош поврзана со преземање на податочен сообраќај), член 34 (заемна помош поврзана со следење на содржински податоци) и член 35 (24/7 мрежи) од Конвенцијата од Будимпешта. Исто така, детално ќе се разгледаат тековните предлози што се дискутираат во врска со Вториот дополнителен протокол кон Конвенцијата од Будимпешта. | | |
| **Цели:**  На крајот на оваа сесија, претставниците ќе можат да:   * ги прегледаат општите одредби за меѓународна соработка и заемна помош според Конвенцијата од Будимпешта. * ги прегледаат специфичните одредби за меѓународна соработка и заемна помош според Конвенцијата од Будимпешта. * дискутираат за одредбите од Вториот дополнителен протокол кон Конвенцијата од Будимпешта. * разберат како да користат различни механизми според Конвенцијата од Будимпешта за барање соработка * вовед во различните обрасци за барања за ЗПП | | |
| **Упатство за обучувачи**  Оваа сесија има намера да обезбеди основни информации за Конвенцијата од Будимпешта и за меѓународните рамки што им овозможуваат меѓународна соработка на учесниците. Оваа сесија е подготвена да им обезбеди на претставниците сеопфатно повторување на дефинициите според Поглавје I од Конвенцијата од Будимпешта, одредбите од материјалното право наведени во Поглавје II, Оддел 1 од Конвенцијата од Будимпешта и одредбите од процесното право наведени во Поглавје II, Оддел 2 од Конвенцијата од Будимпешта. Оваа сесија е поделена на четири дела, покрај вовед и заклучок.  Пред презентирањето на оваа сесија, се препорачува обучувачот да ги разгледа ставовите 240 – 302 од Извештајот за објаснување на конвенцијата за сајбер-криминал. | | |
| **Содржина на лекцијата** | | |
| **Број на слајдови** | **Содржина** | |
| 1 до 3  Задолжителни слајдови | Почетните слајдови се воведот во сесијата и ги содржат дневниот ред и целите на сесијата. | |
| 4 до 39  Задолжителни слајдови | Овие слајдови даваат детален преглед на општите одредби за меѓународна соработка и заемна помош од Конвенцијата од Будимпешта од член 23 – 28. Ова го опфаќа секој елемент од член 23 (општи начела поврзани со меѓународна соработка), член 24 (екстрадиција), член 25 (општи начела поврзани со заемна помош), член 26 (спонтано информирање), член 27 (постапки за заемна помош во отсуство на применливи аранжмани) и член 28 (доверливост и ограничување на употреба). Слајдовите се поделени во две колони. Колоната од левата страна го повторува текстот од Конвенцијата од Будимпешта со нагласен специфичен елемент, додека колоната од десната страна дава објаснување на нагласениот елемент. Се очекува обучувачот да го помине секој елемент, за да им обезбеди на претставниците сеопфатно разбирање на овие општи одредби. Овој дел вклучува неколку анкетни прашања. | |
| 40 до 79  Задолжителни слајдови | Овие слајдови даваат детален преглед на посебните одредби за меѓународна соработка и заемна помош од Конвенцијата од Будимпешта од член 29 – 35. Ова го опфаќа секој елемент од член 29 (експедитивно зачувување на складирани компјутерски податоци), член 30 (делумно откривање на зачувани компјутерски податоци), член 31 (заемна помош во врска со пристап до складирани компјутерски податоци), член 32 (прекуграничен пристап до складирани компјутерски податоци со согласност или онаму каде што е достапно), член 33 (заемна помош во врска при преземање податочен сообраќај во реално време), член 34 (заемна помош во врска со следење на содржински податоци) и член 35 (24/7 мрежи). Слајдовите се поделени во две колони. Колоната од левата страна го повторува текстот од Конвенцијата од Будимпешта со нагласен специфичен елемент, додека колоната од десната страна дава објаснување на нагласениот елемент. Се очекува обучувачот да го помине секој елемент, за да им обезбеди на претставниците сеопфатно разбирање на овие посебни одредби. Овој дел вклучува неколку анкетни прашања. | |
| 80 до 101  Задолжителни слајдови | Овие слајдови даваат детали за Вториот дополнителен протокол кон Конвенцијата од Будимпешта. Иако ова би требало да им обезбеди на учесниците индикација за опсегот на Вториот дополнителен протокол, ќе биде важно да се ажурираат овие слајдови пред секоја презентација, со цел да се осигура дека состојбата на работата во тек од Вториот дополнителен протокол е точно одразена. | |
| 102 до 115  Задолжителни слајдови | Оваа група слајдови дава неколку примери на различни формулари/обрасци за барање заемна помош создадени од одредени судски надлежности, како што се Хонг Конг и Обединето Кралство. Овие слајдови исто така ги опфаќаат и обрасците на Советот на Европа за заемна помош во согласност со член 29/30 и член 31 од Конвенцијата од Будимпешта. Целта е да им се обезбеди на учесниците практично разбирање за тоа како се спроведуваат одредбите од Конвенцијата од Будимпешта кога една страна поднесува барање. Обучувачот може да се обиде да ја направи оваа сесија интерактивна, со тоа што ќе ги праша обучувачите какви информации би пополниле во секој дел од обрасците на Советот на Европа. | |
| 116 до 118  Важни слајдови | Обучувачот треба да ги повтори целите на сесијата со претставниците и да им даде можност да постават какви било прашања во врска со материјалите опфатени во овој модул. | |
| **Практични вежби**  Нема практични вежби поврзани со оваа лекција. | | |
| **Проценка/Проверување на знаење**  За оваа сесија не е потребна проверка или проценка на знаењето. | | |