**Лекција 1.5 Постапки и пракса за заемна правна помош**

|  |  |  |
| --- | --- | --- |
| Лекција 1.5 Постапки и пракса за заемна правна помош | | Времетраење: 90 минути |
| **Потребни средства:**   * Персонален компјутер/лаптоп опремен со софтверски верзии компатибилни со подготвените материјали * Интернет пристап (доколку е достапен) * PowerPoint или друг софтвер за презентации | | |
| **Цел на сесијата:**  Сесијата се стреми кон дискусија за концептот на постапки, пракса и екстрадиција за заемна правна помош (ЗПП); актуелните предизвици на процесот на ЗПП и како различните правни системи можат да влијаат на ефикасноста на процесот на ЗПП.  Постапката за ЗПП може да се надополни и со постапките за соработка на приватни субјекти, бидејќи некои од формалните аспекти потекнуваат од Конвенцијата и националните закони, на пример, директна соработка со давателите на интернет услуги. | | |
| **Цели:**   * подобро разбирање на праксата и постапките на Заемната правна помош * да се научат предизвиците на процесот на ЗПП и што и како влијае на ефикасноста на истиот * да се научат инструментите за соработка, стандардите и комуникациските канали * да се разбере кои се различните законски барања * да се научат постојните проценки на ЗПП и да се подигне свеста за препораките за тоа како да се подобри процесот * да се подобрат знаењата за постојните алатки за поддршка | | |
| **Упатство за обучувачи**  За време на сесијата треба да се разгледаат следните теми:   * Инструментите за меѓународна соработка, стандардите и комуникациските канали, вклучувајќи билатерални, мултилатерални и меѓународни договори, со посебен поглед на Конвенцијата од Будимпешта * Комуникациските канали треба да вклучуваат директен пренос и пренос помеѓу централните власти, дипломатскиот и Интерпол канал и експедитивните комуникации * Законските барања и размислувања за заемна правна помош, вклучувајќи формулар за барање, содржина, дополнителни информации и примена на домашното право * Разгледаното треба да вклучува прашања за страната барател и за замолената страна * Проценка на Советот на Европа за ЗПП и други одредби, препораки и постојни алатки за поддршка * Алатките за поддршка треба да се вежбаат со активна интернет конекција | | |
| **Содржина на лекцијата** | | |
| **Број на слајдови** | **Содржина** | |
| 1 до 3 | Почетните слајдови се воведот во сесијата и ги вклучуваат дневниот ред и целите на сесијата заедно со некои пот-теми за потсетување од Воведната обука. | |
| 4 - 7 | Овие слајдови го објаснуваат Договорот за заемна правна помош (MLAT/ДЗПП) како договор помеѓу две или повеќе земји со цел собирање и размена на информации во обид за спроведување на јавните или кривичните закони. Основното ниво за заемна правна помош е претставено со договори. Постојат број различни договори, почнувајќи со билатерални (помеѓу две земји), мултилатерални (помеѓу три или повеќе земји) или меѓународни (помеѓу значителен број на земји, можеби и интерконтинентални).  Таквите договори имаат причини за неговото зајакнување, главно со тоа што општите начела на меѓународното право не се присилни и дека на земјите кои ги потпишуваат им треба поцврста основа за кривична соработка. Предностите и недостатоците се јасно претставени во слајдот.  Меѓународните конвенции се договори или спогодби помеѓу земјите. „Меѓународна конвенција“ често се користи наизменично со изрази како „меѓународен договор“, „меѓународна спогодба“, „спогодба“ или „договор помеѓу земји“.  Конвенциите можат да бидат од општа или специфична природа и помеѓу две или повеќе земји. Конвенциите помеѓу две земји се нарекуваат билатерални договори; конвенциите помеѓу мал број земји (но повеќе од две) се наречени плулатерални договори; конвенции помеѓу голем број земји се наречени мултилатерални договори. | |
| 8 до 12 | Овие слајдови даваат примери за некои од меѓународните договори, како што се Конвенцијата од Будимпешта, Инструментот за соработка на Комонвелтот од Хараре, итн.  Кривичното право мора да биде во тек со овој технолошки развој кој нуди високо софистицирани можности за злоупотреба на објектите во сајбер-просторот и предизвикување штета на легитимните интереси. Со оглед на прекуграничната природа на информациските мрежи, потребни се меѓународни напори за справување со ваквата злоупотреба. Само обврзувачки меѓународен инструмент може да ја обезбеди потребната ефикасност во борбата против овие нови феномени.  Во рамките на таков инструмент, покрај мерките за меѓународна соработка, треба да се решат и прашања од материјалното и процесното право, како и прашања што се сложено поврзани со употребата на информатичката технологија. | |
| 13 до 19 | Овие слајдови ги претставуваат стандардите за меѓународна соработка утврдени со Конвенцијата од Будимпешта и опсегот на работата на Групата за составување протокол за Комитетот T-CY (Конвенција за сајбер-криминал) на Советот на Европа за Вториот дополнителен протокол за Конвенцијата од Будимпешта. | |
| 20 до 23 | Овие слајдови ги презентираат комуникациските канали на примерот од Конвенцијата на Советот на Европа за заемна правна помош во кривични предмети од 1959 година и дополнителните протоколи, заедно со Конвенцијата од Будимпешта и други релевантни извори. | |
| 24 до 32 | Овие слајдови ги презентираат правните услови за барање за заемна правна помош засновано врз гореспоменатите меѓународни договори. Сите слајдови имаат детални белешки за објаснување. | |
| 33 до 37 | Овие слајдови ги опфаќаат размислувањата што се презентирани во форма на прашања. Договорите зависат од локалната и меѓународната правна рамка на земјата во врска со заемна правна помош и разгледување на специфични случаи. Исто така, истите зависат од организацијата и поставеноста на надлежните органи од страната барател, кои се директно вклучени во случајот и на ниво на меѓународна соработка.  По правило, поспецијализираните и искусни органи кои користат правна рамка прилагодена на потребите на експедитивна заемна правна помош, ќе добијат подобри и побрзи резултати. | |
| 38 до 43 | Овие слајдови ја опфаќаат проценка на Советот на Европа за ЗПП и други одредби, вклучувајќи препораки и постојни алатки за поддршка.  Затоа, Комитетот за конвенција за сајбер-криминал (T-CY), на својата осма пленарна сесија (5-6 декември 2012 година), реши во 2013 година да ја процени ефикасноста на некои од одредбите за меѓународна соработка од Поглавје III од Конвенцијата од Будимпешта за сајбер-криминал.  Сите слајдови имаат детални белешки за објаснување. | |
| 44 до 55 | Овие слајдови ги претставуваат препораките од извештајот за проценка.  Препораките се поделени во четири групи:   * Препораки кои спаѓаат првенствено под одговорноста на домашните власти * Препораки кои спаѓаат првенствено под одговорноста на T-CY * Препораки кои спаѓаат првенствено под одговорноста на проектите за градење капацитети на Советот на Европа * Препораки кои треба да се решат преку Дополнителниот протокол на Конвенцијата од Будимпешта за сајбер-криминал   Врските за алатки за поддршка се претставени со активни хиперврски што можат да бидат проследени од обучувачот и претставниците доколку се поставени техничките барања. | |
| 56 до 58 | Завршните слајдови му овозможуваат на обучувачот да ги разгледа целите на учење со публиката за да се осигура дека истите се постигнати. Исто така, тоа е можност за претставниците да постават какви било прашања што се можеби нерешени или за оние презентирани теми што не ги разбрале целосно.  Покрај тоа, обучувачот може да ја искористи сесијата за да го провери наученото знаење со поставување прашања на учесниците. Ова е важно, бидејќи нема формално оценување на курсот. | |
| **Практични вежби**  Не се предвидени практични вежби за оваа лекција. | | |
| **Проценка/Проверување на знаење**  За оваа сесија не е потребна проверка или проценка на знаењето. | | |